****

**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект !**

**ПОСТАНОВЛЕНИЕ**

**от 2014 година**

**за изменение и допълнение на Наредбата за пенсиите и осигурителния стаж, приета с Постановление № 30 на Министерския съвет от 2000 г.** (обн., ДВ, бр. 21 от 2000 г.; изм. и доп., бр. 43, 61 и 81 от 2000 г., бр. 36 от 2001 г., бр. 19 от 2002 г.; попр., бр. 21 от 2002 г.; доп., бр. 74 от 2002 г.; Решение № 7581 на Върхов­ния административен съд от 2002 г. – бр. 76 от 2002 г.; Решение № 11701 на Върховния административен съд от 2002 г. – бр. 119 от 2002 г.; изм. и доп., бр. 19 от 2003 г., бр. 25 и 68 от 2004 г., бр. 24 от 2005 г., бр. 48 от 2006 г., бр. 15 от 2007 г., бр. 17 от 2008 г., бр. 1, 16, 79, 84 и 87 от 2009 г., бр. 2 от 2010 г., бр. 13 от 2011 г., бр. 16 и 80 от 2012 г. и бр. 33 от 2013 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 1 се правят следните изменения:

**1.** В ал. 1, изречение второ след думите „осигурителна каса” се поставя запетая, а думите “или чрез упълномощено лице” се заменят с “чрез упълномощено лице или по електронен път”.

**2.** В ал. 8 думите “Столичното управление “Социално осигуряване” се заменят с “териториално поделение на НОИ – София-град”.

**§ 2.** В чл. 6, ал. 1:

а) в изречение първо след думите “на член от семейството” се поставя запетая и се добавя “включително и от друга държава”;

б) в изречение второ след думата “неработоспособни” се добавя “с определена от ТЕЛК (НЕЛК) 50 и над 50 на сто трайно намалена работоспособност/вид и степен на увреждане”.

**§ 3.** В чл. 7, ал. 4 се правят следните изменения и допълнения:

**1.** В т. 3 след думите „на лицето до” се добавя „кметството/общината или”;

**2.** Точка 4 се изменя така:

“4. декларация за семейно и имотно състояние и за годишния доход на член от семейството, включително и от друга държава, за 12 месеца преди датата на подаване на заявлението в кметството/общината или общинския съвет и документите, удостоверяващи този доход. При определяне на дохода се ползват и данните по чл. 5, ал. 4, т. 1 КСО;”

**3.** В т. 8 след думите “наследници” се поставя запетая и се добавя “а ако лицата са навършили 18-годишна възраст – документ удостоверяващ статута им на учащ”.

**§ 4.** В чл. 8, ал. 2 след думите “заявлението в” да се добавят “кметството/общината или”.

**§ 5.** В чл. 10 се правят следните изменения и допълнения:

**1.** В ал. 1 думите “Столично управление “Социално осигуряване” се заменят с “териториално поделение на НОИ – София-град”.

**2.** В ал. 4 след думите “ал. 2 и 3” се поставя запетая и се добавят “когато за първи път се отпуска пенсия,”.

**3.** В ал. 5 думите “ДЕЛК, ТЕЛК или НЕЛК” се заменят с “ТЕЛК или НЕЛК”.

**§ 6.** В чл. 10а, ал. 2, изречение първо думите “териториалното поделение на НОИ - София” се заменят с “териториалното поделение на НОИ – София-град”.

**§ 7.** В чл. 15 се правят следните изменения и допълнения:

**1.** В ал. 1:

а) точки 3 - 9 се изменят така:

“3. от 1 януари 2014 г. - при възраст 60 години и 8 месеца за жените и 63 години и 8 месеца за мъжете и осигурителен стаж 34 години 8 месеца за жените и 37 години и 8 месеца за мъжете;

4. от 1 януари 2015 г. - при възраст 61 години за жените и 64 години за мъжете и осигурителен стаж 35 години за жените и 38 години за мъжете;

5. от 1 януари 2016 г. - при възраст 61 години и 4 месеца за жените и 64 години и 4 месеца за мъжете и осигурителен стаж 35 години и 4 месеца за жените и 38 години и 4 месеца за мъжете;

6. от 1 януари 2017 г. - при възраст 61 години и 8 месеца за жените и 64 години и 8 месеца за мъжете и осигурителен стаж 35 години и 8 месеца за жените и 38 години и 8 месеца за мъжете;

7. от 1 януари 2018 г. - при възраст 62 години за жените и 65 години за мъжете и осигурителен стаж 36 години за жените и 39 години за мъжете;

8. от 1 януари 2019 г. - при възраст 62 години и 4 месеца за жените и 65 години за мъжете и осигурителен стаж 36 години и 4 месеца за жените и 39 години и 4 месеца за мъжете;

9. от 1 януари 2020 г. - при възраст 62 години и 8 месеца за жените и 65 години за мъжете и осигурителен стаж 36 години и 8 месеца за жените и 39 години и 8 месеца за мъжете;”;

б) създава се т. 10:

“10. от 1 януари 2021 г. - при възраст 63 години за жените и 65 години за мъжете и осигурителен стаж 37 години за жените и 40 години за мъжете.”.

**2.** В ал. 3:

а) точки 3 - 6 се изменят така:

“3. от 1 януари 2014 г. - 65 години и 8 месеца;

4. от 1 януари 2015 г. – 66 години;

5. от 1 януари 2016 г. - 66 години и 4 месеца;

6. от 1 януари 2017 г. - 66 години и 8 месеца;”.

б) създава се т. 7:

“7. от 1 януари 2018 г. - 67 години.”.

**§ 9.** Член 17а се изменя така:

“Чл. 17а. От 1 януари 2014 г. право на пенсия за осигурителен стаж и възраст по чл. 69, ал. 1 – 3 и 6 КСО се придобива независимо от възрастта при 27 години общ осигурителен стаж, от които 18 години действително изслужени на съответните длъжности.”

**§ 10.** Член 19а се отменя.

**§ 11.** В чл. 21, ал. 1, изречение първо след думите “на пенсионера” се добавят “което може да бъде подадено и по електронен път”.

**§ 12.** В чл. 21а, ал. 1, изречение първо думите „осигурителната вноска за допълнително задължително пенсионно осигуряване и вноската за фонд "Пенсии" за съответния период” се заменят с „размерите на осигурителните вноски за универсален пенсионен фонд и за фонд “Пенсии” за трета категория труд, за лицата родени преди 1 януари 1960 г.”

**§ 13.** В чл. 30, ал. 7 думите “ДЕЛК, ТЕЛК или НЕЛК” се заменят с “ТЕЛК или НЕЛК”.

**§ 14.** В чл. 34 се правят следните изменения и допълнения:

**1.** Създава се нова ал. 4:

“(4) Лицата, които полагат стаж след дипломиране не се считат за учащи.”.

**2.** Досегашната ал. 4 става ал. 5 и се изменя така:

“(5) Лицата, които са прекъснали обучението си поради слаб успех или незаверен семестър, не получават пенсията си отначалото на семестъра, ако няма друга дата, посочена в заповедта на ректора. Лицата, които са отписани/отстранени от учебното заведение нямат право на наследствена пенсия от датата, посочена в заповедта на ректора.”

**2.** Досегашната ал. 5 става ал. 6.

**3.** Създава се ал. 7:

“(7) Наследствените пенсии се изплащат в следните срокове:

1. на учениците, имащи право да положат държавни зрелостни изпити, се изплащат до съответната дата на втория зрелостен изпит, определена със заповед на Министъра на образованието и науката;

2. на лицата, обучаващи се във висшите училища, създадени по реда на Закона за висшето образование, както и организациите по чл. 47 от същия закон, се изплащат за срока, вписан като начало и/или край на семестъра в представения по ал. 1, т. 2 документ; когато не е посочен срок, пенсията се изплаща до края на месеца, предхождащ месеца, посочен в графика за изпитните сесии на съответното учебно заведение;

3. на лицата, които учат в чужбина, се изплащат за срока, вписан като начало и/или край на семестъра/учебната година в представения по ал. 1, т. 3 документ.”

**§ 15.** В чл. 37, ал. 2, изречение второ се изменя така:

“Този стаж се зачита, след потвърждаването му по установения ред от компетентната институция на съответната държава.”

**§ 16.** В чл. 43, ал. 3 абревиатурата “ДЕЛК” се заменя с “ТЕЛК”.

**§ 17.** В чл. 45 се правят следните изменения и допълнения:

**1.** В ал. 1, изречение първо след думите “чл. 9а, ал. 1 КСО” се добавя “от правоимащото лице или от наследниците по чл. 80, ал. 2 КСО”.

**2.** Създава се ал. 3:

“(3) Когато са приложими разпоредбите на международен договор в областта на социалното осигуряване, разпоредбата на ал. 1 се прилага, ако периодът на обучение не е потвърден като осигурителен стаж от съответната компетентна институция на другата държава.”

**§ 18.** В чл. 45а, ал. 3:

а) изречение второ се изменя така:

“Удостоверението се издава от териториалното поделение на НОИ при наличие на постъпили данни от НАП за внесените дължими осигурителни вноски от лицата.”;

Б) в изречение трето думите “териториалното поделение на НОИ - София” се заменят с “териториалното поделение на НОИ – София-град”.

**§ 19.** В чл. 50 ал. 2 се изменя така:

“(2) Документите за изплащане на пенсиите се изготвят до 25-о число на месеца, предхождащ календарния месец на изплащането им.”

**§ 20.** В чл. 52, ал. 2, изречение първо се изменя така:

“(2) Изплащането се извършва по график, определен от ръководителя на пощенската станция, който се утвърждава от ръководителя на териториалното поделение “Български пощи” и ръководителя на териториалното поделение на НОИ.”

**§ 22.** Член 59 се изменя така:

“Чл. 59. Териториалното поделение “Български пощи” осигурява на съответните пощенски станции по техни заявки необходимите суми за изплащане на пенсиите и добавките към тях, на база писмата, с които са получили документите за изплащане на пенсиите от териториалните поделения на НОИ.”

**§ 23.** В чл. 66, ал. 1, изречение трето думите “ пенсия за месец ... 2000 г.” се заменят с “пенсия за месец .... г.”.

**§ 24.** В чл. 67 се правят следните изменения и допълнения:

**1.** В ал. 1, изречение второ и трето се изменят така:

“Заявлението може да бъде подадено и в съответната банка, открила сметката, ако има договореност между тази банка и НОИ за обмен на подобна информация. В този случай банката представя данните от заявлението на съответното териториално поделение на НОИ в договорения между банката и НОИ срок.”

**2.** В ал. 2, изречение второ думите “Столичното управление “Социално осигуряване” се заменят с “териториално поделение на НОИ – София-град”.

**3.** В ал. 3 се създава изречение трето:

“Когато заявлението е прието в банка, не се прилага копие на документ с номера на банковата сметка на титуляря, а банката потвърждава в заявлението номера на сметката на титуляра.”

**4.** Алинея 4 се изменя така:

“(4) Заявленията за превеждане на пенсия по сметка, получени в териториалното поделение на НОИ до 25-о число на месеца, се изпълняват от   
1-о число на следващия месец.”

**§ 25.** Член 69 се изменя така:

“Чл. 69. При извършен превод на недължими суми за пенсии, съответната банка възстановява тези суми в срок от три работни дни от датата на уведомлението от НОИ. Възстановяването се извършва по сметката на НОИ в пълен размер при достатъчно налични средства или до размера на наличността при недостатъчна наличност по сметката на пенсионера към момента на уведомлението.”

**§ 26.** В чл. 70 ал. 2 се изменя така:

“(2) В случаите, при които банката е уведомена от НОИ за смъртта на пенсионера и са преведени суми за пенсия след месеца, през който е починал, банката в срок от три работни дни от датата на уведомлението възстановява по сметката на НОИ пълния размер на преведените суми.”

**§ 27.** В чл. 71 се правят следните изменения и допълнения:

**1.** Алинеи 1 и 2 се изменят така:

“(1) За ежемесечното завеждане на сметките в банките НОИ изготвя файлове с електронни списъци на пенсионерите, чиито пенсии и добавки към тях се превеждат по сметка. Списъците съдържат единия граждански номер /личен номер на чужденец/, трите имена на пенсионера, номер на личната банкова сметка, сума на превода, код на териториалното поделение на НОИ и основанието за плащане.

(2) Списъците по ал. 1 се уточняват от ТП на НОИ, като вписаните в корекционна ведомост пенсии, за които не се следват преводи, не се включват във файловете и сумите подлежащи на превод.”

**2.** В ал. 3 думите “на технически носител” се заличават.

**3.** В ал. 4 думите “от 1-во до 30-о число на месеца по допълнително изготвен списък” се заменят с “чрез допълнителни електронни списъци”.

**§ 28.** В чл. 72:

а) в изречение първо думите “Териториалното поделение на НОИ” се заменят с “Националният осигурителен институт”;

б) в изречение второ думата “спогодби” се заменя с “договори”.

**§ 29.** Член 73 се отменя.

**§ 30.** В чл. 74, ал. 2 след думата “възстановява” се добавя “в 3-дневен срок”, а думите “териториално поделение на” се заличават.

**§ 31.** В чл. 76, ал. 3 след думите “тези суми” се добавя “в 3-дневен срок”, а думите “териториалното поделение на” се заличават.

**§ 32.** Член 77 се отменя.

**§ 33.** В чл. 83 се правят следните изменения:

**1.** В ал. 1 думите “отпуснати по международни договори” се заменят с “отпуснати от НОИ, при прилагане на разпоредбите на международни договори”.

**2.** В ал. 2 думите “отпуснати по международни договори от чуждестранни осигурителни институти” се заменят с “отпуснати от чуждестранни осигурителни институти, при прилагане на разпоредбите на международни договори”.

**§ 34.** В чл. 85 се правят следните изменения:

**1.** В ал. 1:

а) в т. 3 думите “погасяване на дългове по надвзети пенсии, установени с разпореждане по чл. 98, ал. 2 или чл. 114, ал. 5 КСО и суми за недобросъвестно получени парични обезщетения и помощи въз основа на разпореждане по чл. 114, ал. 3” се заменят с “погасяване на задължения за недобросъвестно получени суми за осигурителни плащания”;

б) точка 4 се изменя така:

“4. неоснователно получени осигурителни плащания по чл. 40, ал. 7, чл. 42, ал. 2 и чл. 54е КСО, както и при прилагане на разпоредбите на международни договори, по които страна е Република България. Удръжките са в размерите по т. 3;”.

**2.** В ал. 7 думите “Столично управление “Социално осигуряване”” се заменят с “териториално поделение на НОИ – София-град”.

**§ 35.** Член 86 се отменя.

**§ 36.** В чл. 88 думите “както и други доходи” се заличават, а думите “и на чл. 446 от Гражданския процесуален кодекс” се заменят с “и на Гражданския процесуален кодекс и Данъчно-осигурителния процесуален кодекс”.

**§ 37.** В чл. 89 се създават изречения второ и трето:

“За лицата с постоянен адрес в чужбина, удостоверенията се издават от компетентната дирекция, на която е възложено прилагането на международните договори в областта на социалното осигуряване. Такива удостоверения се издават и за пенсиите отпуснати от чуждестранни осигурителни институти, изплащани чрез посредничеството на НОИ, при прилагане на разпоредбите на международни договори.”

**§ 38.** В чл. 92, ал. 1, изречение първо думите “открита в банковия клон, който обслужва териториалното поделение на НОИ” се заличават;

**§ 39.** Параграф 7 от Преходните и заключителните разпоредби се отменя.

**ЗАКЛЮЧИТЕЛНА РАЗПОРЕДБА**

**§ 40.** Постановлението влиза в сила от 1 януари 2014 г.

**МИНИСТЪР-ПРЕДСЕДАТЕЛ:**

**ПЛАМЕН ОРЕШАРСКИ**

**ЗА ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**Главен секретар на МТСП:**

**СТОЯН СТОЯНОВ**

**Директор на дирекция**

**„Трудово право, обществено осигуряване**

**и условия на труд“:**

**ЕМИЛ МИРОСЛАВОВ**